Държавен вестник, бр. 38, 2021 г., стр. 105

БРОЙ  38	
Д Ъ Р Ж А В Е Н  В Е С Т Н И К 	
СТР.  105  
156 
изпитване или обслужване. 
 
 
14.16   Радиоперсонал 
 
14.16.1  Всеки плавателен съд разполага с персонал, квалифициран съгласно изискванията 
на Администрацията за целите на радиокомуникациите в условията на бедствие или 
опасност.  Персоналът следва да притежава свидетелствата, посочени в Правилника за 
радиосъобщенията, 
като 
един 
от 
тях 
се 
определя 
за главен 
отговорник 
за 
радиокомуникациите при бедствие. 
 
14.16.2   При пътнически плавателни съдове се назначава най-малко едно лице, 
квалифицирано в съответствие с 14.16.1, което да изпълнява само радиокомуникационни 
задължения при бедствия. 
 
14.17   Радиозаписи 
 
За всички инциденти, свързани с радиокомуникационната услуга, които са от значение за 
безопасността в морето, се води регистър, одобрен от Администрацията и съобразно 
изискванията на Правилника за радиосъобщенията. 
 
14.18   Актуализиране на позицията 
 
Всяко двупосочно комуникационно оборудване, превозвано на борда на плавателния съд, 
за което се прилага настоящата глава, което може автоматично да включи данни за 
местоположението на плавателния съд в сигнала за бедствие, автоматично получава тази 
информация от вътрешен или външен навигационен приемник, ако е монтиран такъв.  Ако 
такъв приемник не е монтиран, местоположението на плавателния съд и времето, когато 
това местоположение е било точно, се актуализират ръчно през интервали, ненадвишаващи 
4 часа, докато плавателният съд е в движение, така че то винаги да е готово за предаване от 
оборудването. 
 
ГЛАВА 15 
 
РАЗПОЛОЖЕНИЕ НА РАБОТНОТО ПОМЕЩЕНИЕ 
 
15.1        Дефиниции 
 
15.1.1     „Оперативна зона“ е работното помещение и онези части на плавателния съд от 
двете страни и в близост до работното помещение, които се простират към борда на 
плавателния съд. 
 
15.1.2     „Работна станция“ е позиция, при която се изпълняват една или няколко задачи, 
съставляващи конкретна дейност. 
 
15.1.3     „Докинг работна станция“ е място, оборудвано с необходимите средства за 
скачване на плавателния съд. 
 
15.1.4     „Основни органи за управление“ са всички контролни уреди, необходими за 
безопасната експлоатация на плавателния съд, когато той е в движение, включително тези, 
които са необходими при аварийна ситуация. 
 
15.2        Общи положения 
 
Конструкцията и разположението на отделението, от което екипажът управлява 
157 
плавателния съд, са такива, че да позволяват на членовете на екипажа да изпълняват 
задълженията си правилно, без неоправдани затруднения, преумора или концентрация, и 
да свеждат до минимум вероятността от нараняване на членовете на екипажа както при 
нормални, така и при аварийни условия. 
 
15.3        Поле на видимост от работното помещение 
 
15.3.1     Оперативната станция се разполага над всички други надстройки, така че 
екипажът да може да има изглед на целия хоризонт от навигационната работна станция. 
Когато е практически невъзможно да се изпълнят изискванията на настоящия параграф от 
една навигационна работна станция, оперативната станция се проектира така, че да се 
получи цялостен изглед към хоризонта, като се използват две навигационни работни 
станции или по всякакъв друг начин, който е приемлив за Администрацията. 
 
15.3.2     Секторите без видимост трябва да бъдат възможно най-малко и възможно най-
малки и да не оказват неблагоприятно въздействие върху безопасното наблюдение от 
оперативната станция.  Ако закрепващите елементи между прозорците трябва да бъдат 
покрити, това не трябва да бъде допълнително препятствие вътре в рулевата рубка. 
 
15.3.3 
Общата дъга на секторите без видимост от дясно напред до 22,5° зад носещата 
греда от двете страни не трябва да надвишава 20°.  Всеки отделен сектор без видимост не 
надвишава 5°.  Видимият сектор между два сектора без видимост не трябва да бъде по-
малък от 10°. 
 
15.3.4     Когато Администрацията счете за необходимо, полето на видимост от 
навигационната работна станция следва да позволява на навигаторите от тази позиция да 
използват водещи знаци зад плавателния съд за следене на траекторията. 
 
15.3.5     Изгледът към морската повърхност от оперативната станция, когато навигаторите 
са в седнало положение, не трябва да бъде закрит от повече от една дължина на 
плавателния съд пред носа до 90° от двете страни, независимо от газенето, диферента и 
палубния товар на плавателния съд. 
 
15.3.6     Полето на видимост от докинг работната станция, ако е отдалечена от 
оперативната станция, следва да позволява на навигатора безопасно да маневрира 
плавателния съд до котвена стоянка. 
 
 
15.4        Работно помещение 
 
15.4.1     Проектирането и разположението на работното помещение, включително 
местоположението и разположението на отделните работни станции, трябва да осигуряват 
необходимото поле на видимост за всяка функция. 
 
15.4.2     Работното помещение на плавателния съд не се използва за цели, различни от 
навигация, комуникации и други функции, които са от съществено значение за безопасната 
експлоатация на плавателния съд, неговите двигатели, пътници и товари. 
 
15.4.3     Работното помещение се оборудва с интегрирана оперативна станция за 
управление, навигация, маневриране и комуникация и е разположено така, че да е 
достатъчно широко за лицата, необходими за безопасното управление на плавателния съд. 
 
15.4.4   Оборудването и средствата за навигация, маневриране, контрол, комуникация и 
другите съществени инструменти се разполагат достатъчно близо едни до други, за да се 
даде възможност както на капитана, така и на помощник-капитана да получат цялата